แล้วทานอะไรได้บ้างคะ เวลาทานต้องถอดสำลีออกหรือคงไว้คะในกรณีที่เลือดยังไม่หยุดไหล แล้วเศษอาหารจะติดไหมคะ
สวัสดีค่ะ การดูแลหลังการผ่าฟันคุด ได้แก่- กัดผ้าก๊อซไว้อย่างน้อย 1 ชั่วโมง หากคายออกมาแล้ว เลือดยังไม่หยุดไหล ให้กัดต่ออีกครึ่งชั่วโมง ในระหว่างนี้ ห้ามทานอาหารหรือเครื่องดื่มใดๆ หากเลือดยังไม่หยุดไหลใน 2 ชั่วโมงควรกลับไปพบทันตแพทย์ค่ะ- ใช้การประคบเย็นบริเวณแก้ม จะช่วยให้เลือดหยุดไหลได้เร็วขึ้น ลดอาหารปวดและบวมลงได้- ภายใน 12 ชั่วโมงหลังผ่า ไม่ควรบ้วนน้ำลาย และไม่ควรบ้วนปากใดๆ ไม่แปรงฟัน เพราะอาจทำให้มีเลือดไหลออกมาอีกได้ หลังจากนั้น สามารบ้วนปาก แปรงฟันได้ตามปกติ แต่ไม่ควรแปรงบริเวณที่ผ่า- และหลังจากเลือดหยุดไหลภายใน 1-2 ชั่วโมงแล้ว สามารถดื่มเครื่องดื่ม หรือทานเฉพาะอาหารที่เป็นน้ำได้ เช่น นมวัว นมถั่ว เครื่องดื่มธัญพืชต่างๆ น้ำผัก น้ำผลไม้ น้ำข้าวต้ม เป็นต้น สำหรับกาแฟเย็นนั้น สามารถดื่มได้ค่ะ แต่ควรดื่มกับแก้ว ไม่ควรใช้หลอดดูด- หลังจากนั้น สามารถเริ่มอาหารอ่อนๆ ที่ไม่ต้องเคี้ยวได้ โดยควรทำต่อเนื่องไป 3 วัน อาหารต้องไม่ร้อน ไม่รสจัด เช่น โจ๊ก ไข่ตุ๋น ไข่ลวก น้ำแกงจืด โยเกิร์ต ข้าวโอ๊ตต้ม เป็นต้น รวมถึงงดการสูบบุหรี่และดื่มแอลกอฮอล์ หลังจากครบ 3 วันแล้ว ก็สามารถทานอาหารที่เคี้ยวได้ แต่ยังไม่ควรทานอาหารแข็งๆ ที่ต้องบดเคี้ยวมาก เช่น ขนมกรุบกรอบต่างๆ แครกเกอร์ คุ้กกี้ เนื้อสัตว์ทอดต่างๆ ข้าวเหนียว ผักสด ผลไม้ที่แข็ง เช่น ฝรั่ง มะม่วงดิบ เป็นต้น- ประมาณ 1 สัปดาห์หลังผ่าตัด ก็ควรไปพบแพทย์ตามนัดเพื่อดูแผลและตัดไหมค่ะ